[{"text_idx": "#000002", "text": "Lleoedd Lleol ar gyfer Natur"}, {"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Pecynnau Datblygu ar gyfer sefydliadau cymunedol"}, {"text_idx": "#000007", "text": "Mae ein Pecynnau Datblygu wedi cael eu dylunio ar gyfer sefydliadau cymunedol sydd yn barod i dderbyn prosiect ar raddfa fwy. Gall pob math o sefydliadau cymunedol wneud cais \u2013 o fentrau cymdeithasol, grwpiau ieuenctid a grwpiau ffydd, i elusennau a landlordiaid cymdeithasol cofrestredig."}, {"text_idx": "#000008", "text": "Mae ein dau Becyn Datblygu wedi cael eu dylunio nid yn unig i roi hwb i fyd natur, ond i wella iechyd a llesiant pobl hefyd. Y nod yw dod a\u0302 chymunedau ynghyd, annog pobl i wirfoddoli yn yr awyr agored, a chreu mannau gwyrdd i bawb eu mwynhau."}, {"text_idx": "#000009", "text": "Mae\u2019r holl becynnau\u2019n cynnwys hyfforddiant, cyngor, a chymorth ymarferol i osod y mannau newydd, yn ogystal a\u0302\u2019r offer, y deunyddiau a\u2019r cyfarpar sydd eu hangen i ofalu amdanynt dros y tymor hir."}, {"text_idx": "#000010", "text": "Caiff ceisiadau eu hasesu gan banel o arbenigwyr a rhoddir blaenoriaeth i brosiectau a chyfranogiad cymunedol cryf, y rheiny mewn trefi, dinasoedd, ardaloedd difreintiedig a mannau heb lawer o fynediad i natur, os o gwbl."}, {"text_idx": "#000011", "text": "Cre\u0308wch ardal hyfryd i bobl a bywyd gwyllt ffynnu ynddi."}, {"text_idx": "#000012", "text": "Gallwch gynnwys u gymuned gyfan yn y gwaith o dyfu a chywain eu cynnyrch eu hunain."}, {"text_idx": "#000014", "text": "Mae\u2019n fraint bod wedi derbyn y cymorth hwn gan Cadwch Gymru\u2019n Daclus. Mae wedi ein helpu ni i drawsnewid ein gofod ac rydym yn gweld y buddion yn barod, gyda gwenyn, pili palod a gwyfynod yn ymweld a llysiau\u2019n cael eu cynaeafu a\u2019u coginio ar y safle! Ond mae hefyd wedi bod yn hwb mawr i\u2019n hyder; roedd y syniad o wneud pethau fel adeiladu tai gwydr neu greu do\u0302l yn teimlo\u2019n frawychus ond mae\u2019r cymorth caredig, meddylgar, hael a medrus gan di\u0302m Cadwch Gymru\u2019n Daclus wedi ein helpu i ddatblygu ein sgiliau mewn cymaint o ffyrdd newydd."}, {"text_idx": "#000015", "text": "Prosiect rhagorol sydd wedi cael ei groesawu gan y gymuned leol. Rydym i gyd yn awyddus i ddechrau hau a thyfu yn ein gofod newydd gwych, lle i gynnal bywyd gwyllt a bioamrywiaeth yn ogystal a\u0302 bwyd i fodau dynol, wedi ei greu gan di\u0302m gwych Cadwch Gymru\u2019n Daclus a chyda chymorth a chyfranogiad ein gwirfoddolwyr craidd, o 12-75 oed!"}, {"text_idx": "#000017", "text": "Rydym yn dysgu garddio gyda chymorth gweithwyr ieuenctid ac mae\u2019r ardd wedi ein galluogi i weithio tuag at gymhwyster garddio Agored."}, {"text_idx": "#000018", "text": "Clwb Ieuenctid pobl ifanc Rhymni, Caerdydd"}, {"text_idx": "#000019", "text": "Bydd yr ardd nawr yn ein galluogi ni i helpu pobl sy\u2019n dioddef tlodi bwyd yn y cyffiniau trwy ddarparu ffrwythau a llysiau ffres ar eu cyfer a dysgu ymwelwyr am bwysigrwydd ffrwythau a llysiau gwahanol ar gyfer peillwyr hefyd. Diolch Cadwch Gymru\u2019n Daclus am eich cymorth a\u2019ch cefnogaeth gyda\u2019r prosiect hwn."}, {"text_idx": "#000021", "text": "Gweledigaeth yr ardd bywyd gwyllt yw gwella bioamrywiaeth ar y safle, trwy blannu llawer o hadau a phlanhigion bwytadwy sy\u2019n hanfodol ar gyfer natur, yn ogystal a\u0302 pherllan afalau, gardd synhwyraidd a choed ychwanegol. Bydd y safle ar agor i\u2019r gymuned fwynhau amser gyda natur, yn gwirfoddoli, tra\u2019n cymryd camau cadarnhaol dros y blaned, gan ddysgu sgiliau newydd a gwneud ffrindiau newydd ar hyd y ffordd."}]